ไม่เป็นประจำเดือนมาประมาณ 9 เดือน แล้วจู่ๆมีเลือดออกมาทางช่องคลอดคล้ายประจำเดือน แต่น้อยมากค่ะแค่ติดกางเกงใน จะเป็นโรคอะไรป่าวค่ะ
สวัสดีค่ะ การที่ประจำเดือนไม่มานานถึง 9 เดือน หากไม่ได้เกิดจากากรตั้งครรภ์ อาจเกิดจาก1. การผลิตฮอร์โมนของรังไข่ผิดปกติไป เช่นมีภาวะถุงน้ำจำนวนมากในรังไข่(PCOS)โดยผู้ที่เป็นโรคนี้มักจะมีรูปร่างอ้วน ผิวมัน มีสิวเยอะ และมีขนดกมากกว่าผู้หญิงทั่วไป2. มีโรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮอร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้3 .มีภาวะไทรอยด์ฮอร์โมนเป็นพิษ หรือไทรอยด์ฮอร์โมนต่ำ4. มีพังผืดเกิดขึ้นในมดลูก จากการเคยมีมดลูกอักเสบ5. มีเนื้องอกของต่อมใต้สมอง แต่จะมีอาการอื่น ๆ ร่วมด้วย เช่น ปวดศีรษะ มองเห็นภาพซ้อน มีน้ำนมไหล เป็นต้นสำหรับโรคมะเร็ง หากหมายถึงมะเร็งปากมดลูก มักจะมาด้วยอาการมีเลือดออกกะปริดกะปรอย มีเลือดออกหลังมีเพศสัมพันธ์ ตกขาวผิดปกติ มีปวดท้องน้อย เป็นต้น จะไม่ได้มาด้วยอาการขาดประจำเดือนค่ะหากไม่ได้เกิดจากการตั้งครรภ์ แนะนำว่าควรไปพบแพทย์เพื่อตรวจหาสาเหตุของการขาดประจำเดือนนานหลายเดือนค่ะ